CELEX: 62012CN0593
Language: et
Date: 2012-12-18 00:00:00
Title: Kohtuasi C-593/12 P: Lancôme parfums et beauté & Cie 18. detsembril 2012 esitatud apellatsioonkaebus Üldkohtu (kaheksas koda) 5. oktoobri 2012 . aasta otsuse peale kohtuasjas T-204/10: Lancôme parfums et beauté & Cie versus Siseturu Ühtlustamise Amet (kaubamärgid ja tööstusdisainilahendused)

23.2.2013   
            
            
               ET
            
            
               Euroopa Liidu Teataja
            
            
               C 55/7
            
         Lancôme parfums et beauté & Cie 18. detsembril 2012 esitatud apellatsioonkaebus Üldkohtu (kaheksas koda) 5. oktoobri 2012. aasta otsuse peale kohtuasjas T-204/10: Lancôme parfums et beauté & Cie versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-593/12 P)
   2013/C 55/10
   Kohtumenetluse keel: inglise
   
      Pooled
   
   
      Apellant: Lancôme parfums et beauté & Cie (esindaja: advokaat A. von Mühlendahl)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused); Focus Magazin Verlag GmbH
   
      Apellandi nõuded
   
   
               —
            
            
               tühistada Üldkohtu 5. oktoobri 2012. aasta otsus kohtuasjas T-204/10;
            
         
               —
            
            
               mõista Euroopa Kohtu, Üldkohtu ja Siseturu Ühtlustamise Ameti apellatsioonikojas toimunud menetluse kulud välja Siseturu Ühtlustamise Ametilt.
            
         
      Väited ja peamised argumendid
   
   Hageja väidab, et vaidlustatud otsus tuleb tühistada järgmistel põhjustel:
   
                
            
            
               Esiteks märgib hageja, et Üldkohus rikkus määruse (EÜ) nr 207/2009 (1) artikli 53 lõiget 1 koosmõjus nimetatud määruse artikli 8 lõike 1 punktiga b, kui ta otsustas, et ühtlustamisametil oli õigus, kui ta tunnistas kehtetuks kaubamärgi COLOR FOCUS segiajamise tõenäosuse tõttu.
            
         
                
            
            
               Teiseks väidab hageja, et Üldkohus rikkus õigusnormi, kui ta jättis rahuldamata hageja kaebuse, mille kohaselt kaubamärgil FOCUS põhinevate nõuete esitamine kujutab endast õiguste kuritarvitamist.
            
         
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).